# Қарағанды облысы білім басқармасының

**Теміртау қаласы білім бөлімінің**

**«Әлихан Бөкейхан атындағы гимназиясы» КММ**

2025-2026 оқу жылына конкурстық негізде гимназияның бос жұмыс орындарына педагогтерді жұмысқа қабылдау **2025 жылдың 22 тамызында** өтеді.

Конкурс «Мемлекеттік білім беру ұйымдарының бірінші басшылары мен педагогтерін лауазымға тағайындау, лауазымнан босату қағидаларын бекіту туралы» ҚР Білім және ғылым министрінің 2012 жылғы 21 ақпандағы № 57 бұйрығымен бекітілген (ҚР Оқу-ағарту министрінің 2024 жылғы 24 желтоқсанындағы № 362 және ҚР Еңбек және халықты әлеуметтік қорғау министрінің 2024 жылғы 24 желтоқсанындағы № 486 бірлескен бұйрығы) талаптарына сәйкес жүргізіледі.

Бос жұмыс орындары туралы хабарландырулар **«Enbek.кz»** және гимназиямыздың ресми сайтына **«krguo.edu.kz»,** инстаграм сайтына **«alihan\_gimnaziasy»** жәнепедагогтарды жұмысқа қабылдау сайтына **«hr.nobd.edu.kz»** жарияланды.

Конкурсқа құжаттарды қабылдау **12.08.2025 – 21.08.2025 ж**. дейін жүргізіледі.

Мекен- жайы: Теміртау қаласы, Б.Момышұлы, 91. Тел. 955407

Эл. почта адрес: Bokeih@yandex.kz

Конкурстың өтетін уақыты**: 22.08.2025 жыл**

2025-2026 оқу жылына төмендегі бос орындар бар:

1. Директордың тәрбие жұмысы жөніндегі орынбасары – 0,5 жүктеме

**Лауазымдық міндет:** тәрбие процесін қамтамасыз ететін білім беру ұйымдары әкімшілігінің, әлеуметтік – психологиялық қызметтері мен бөлімшелерінің қоғам және құқық қорғау органдарының өкілдерімен, ата-аналар қоғамының өкілдерімен өзара іс- қимылын үйлестіреді;

**педагог–сарапшы, педагог–зерттеуші біліктілік санаты міндетті**;

**Айлық төлем көлемі:** білім деңгейі, біліктілік деңгейі және педагогикалық өтіліне байланысты

1. Музыка пәні мұғалімі (мини-центр) – 1 жүктеме
2. Математика пәні мұғалімі – 16 сағат
3. Музыка пәні мұғалімі – 16 сағат (декретке шыққан мұғалім орны)
4. Шетел тілі пәні мұғалімі (ағылшын) – 16 сағат
5. Шетел тілі пәні мұғалімі (ағылшын) – 16 сағат
6. Бастауыш сынып мұғалімі – 16 сағат
7. Бастауыш сынып мұғалімі – 16 сағат
8. Қазақ тілі мен әдебиеті пәні мұғалімі – 8 сағат
9. Информатика пәні мұғалімі – 8 сағат
10. Алғашқы әскери және технологиялық дайындық пәні мұғалімі – 1 жүктеме

**Лауазымдық міндет:**мемлекеттік жалпыға міндетті білім беру стандартына сәйкес оқытылатын пәннің ерекшелігін ескере отырып, білім алушыларды оқытуды және тәрбиелеуді жүзеге асырады

**педагог–сарапшы, педагог–зерттеуші біліктілік санаты міндетті**;

**Айлық төлем көлемі:** білім деңгейі, біліктілік деңгейі және педагогикалық өтіліне байланысты.

1. Әлеуметтік педагог – 1 жүктеме

**Лауазымдық міндет:** жеке тұлғаның психологиялық-медициналық-педагогикалық ерекшеліктерін және оның шағын ортасын, өмір сүру жағдайларын зерделейді, білім алушылардың, тәрбиеленушілердің мүдделері мен қажеттіліктерін, проблемаларын, жанжалды жағдайларын, мінез-құлқындағы ауытқуларды анықтайды және оларға әлеуметтік көмек пен қолдауды уақтылы көрсетеді;

**педагог, педагог-модератор біліктілік санаты міндетті**;

**Айлық төлем көлемі:** білім деңгейі, біліктілік деңгейі және педагогикалық өтіліне байланысты.

1. Аға-тәлімгер (вожатый) – 1 жүктеме

**Лауазымдық міндет:** оқушылардың бастамаларын, мүдделері мен қажеттіктерін ескере отырып, еріктілік, «өзін-өзі басқару ұйымы», «жас ұлан», «жас қыран» адамгершілік және демократизм принциптері бойынша балалар қоғамдық ұйымдары, бірлестіктері жұмыстарын бағдарлауға көмектеседі, олардың қызметін дамытуға ықпал етеді;

**педагог біліктілік санаты міндетті**;

**Айлық төлем көлемі:** білім деңгейі, біліктілік деңгейі және педагогикалық өтіліне байланысты.

Конкурсқа қатысу үшін қажетті құжаттар тізбесіне сәйкес тапсырылады, гимназия үшін педагогикалық еңбек өтілі бар үміткердің **(педагог, педагог-модератор, педагог–сарапшы, педагог–зерттеуші біліктілік санатының болуы міндетті).**

Конкурсқа қатысуға ниет білдірген адам төменде көрсетілген құжаттарды қабылдау мерзімінде келесі құжаттарды қағаз түрінде жолдайды:

1) осы Қағидаларға 3-қосымшаға сәйкес нысан бойынша қоса берілетін құжаттардың тізбесін көрсете отырып, конкурсқа қатысу туралы өтініш;

2) жеке басын куәландыратын құжат не цифрлық құжаттар сервисінен алынған электрондық құжат (сәйкестендіру үшін);

3) кадрларды есепке алу бойынша толтырылған жеке іс парағы (нақты тұрғылықты мекенжайы мен байланыс телефондары көрсетілген – бар болса);

4) Үлгілік біліктілік сипаттамаларымен бекітілген лауазымға қойылатын біліктілік талаптарына сәйкес білімі туралы құжаттардың көшірмелері;

5) еңбек қызметін растайтын құжаттың көшірмесі (бар болса);

6) «Денсаулық сақтау саласындағы есепке алу құжаттамасының нысандарын, сондай-ақ оларды толтыру жөніндегі нұсқаулықтарды бекіту туралы» Қазақстан Республикасы Денсаулық сақтау министрінің міндетін атқарушының 2020 жылғы 30 қазандағы № ҚР ДСМ-175/2020 бұйрығымен (Нормативтік құқықтық актілерді мемлекеттік тіркеу тізілімінде № 21579 болып тіркелген) бекітілген 075/у нысаны бойынша денсаулық жағдайы туралы анықтама;

7) психикалық, мінез-құлықтық бұзылушылықтары бар аурудың динамикалық бақылауда жоқтығы туралы анықтама;

8) наркологиялық аурудың динамикалық бақылауда жоқтығы туралы анықтама;

9) сертификаттаудан өту нәтижелері туралы сертификат немесе қолданыстағы біліктілік санатының болуы туралы куәлік (бар болса);

10) ағылшын тілі педагогтері лауазымына орналасуға кандидаттар үшін пән бойынша сертификаттау нәтижелері туралы сертификат немесе педагог-модератор немесе педагог-сарапшы немесе педагог-зерттеуші немесе педагог- шебер біліктілік санатының болуы туралы куәлікті (бар болса) немесе CELTA (Certificate in English Language Teaching to Adults. Cambridge) PASS A; DELTA (Diploma in English Language Teaching to Adults) Pass and above немесе айелтс IELTS (IELTS) – 6,5 балл; немесе тойфл TOEFL (іnternet Based Test (іBT)) – 60-65 балл көрсеткіші бар сертификат;

11) техникалық және кәсіптік, орта білімнен кейінгі білім беру ұйымдарында арнайы пәндер бойынша педагогтер және өндірістік оқыту шеберлері лауазымдарына педагогикалық қызметке кіріскен, тиісті мамандық немесе бейін бойынша өндірісте кемінде екі жыл жұмыс өтілі бар педагогтер сертификаттаудан өтуден босатылады;

12) осы Қағидаларға 17, 18-қосымшаларға сәйкес нысан бойынша педагогтің бос немесе уақытша бос лауазымына кандидаттың толтырылған бағалау парағы;

13) жұмыс орнынан (педагог лауазымы бойынша), оқу орнынан ұсыным хат.